มีอะไรกับแฟนแบบหลั่งนอกวันที่ 1 แล้วแฟนมีเมือกขาวๆน่าจะตกไข่วันที่ 4กับ5 และวันที่ 19 ก็มีเมือกขาวๆอีก ปกติเมนแฟนจะมาวันที่ 21 มาตรงประมาณ 7- 8 เดือนแล้ว แต่รอบนี้ยังไม่มาเลยอันนี้จะท้องรึป่าวครับ
สวัสดีค่ะ tissue3bb,การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากประจำเดือนเลยกำหนดมาแล้ว ก็ควรตรวจหาการตั้งครรภ์ดูด้วยค่ะ หากตรวจไม่พบ การที่ประจำเดือนมาช้า ก็อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับเมือกขาวๆ ที่ออกมา ไม่สามารถบอกได้แน่นอนว่าเป็นมูกวันไข่ตกหรือไม่ เพราะเป็นอาการที่ไม่จำเพาะเจาะจง ดังนั้น หากตรวจไม่พบการตั้งครรภ์ และหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพกว่าการใช้วิธีการหลั่งนอกและการนับวันไข่ตก เช่น การใช้ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น